stanford-oval/wikipedia huggingface dataset:
สมัคร สุนทรเวช
ข้อวิพากษ์วิจารณ์ > เหตุการณ์ 6 ตุลาคม 2519

เกี่ยวกับเหตุการณ์ 6 ตุลาคม พ.ศ. 2519 สมัครได้เคยกล่าวไว้ในรายการ สมัคร–ดุสิต คิดตามวัน ว่าเหตุการณ์ครั้งนั้นมีคนตายเพียงคนเดียว และคนนั้นเป็นญวนอีกด้วย ซึ่งสมัครได้ย้ำอีกครั้ง ในการให้สัมภาษณ์กับ แดน ริเวอส์ ผู้สื่อข่าวซีเอ็นเอ็น ออกอากาศเมื่อวันที่ 9 กุมภาพันธ์ พ.ศ. 2551 และยังกล่าวอีกว่า "ผมบอกว่า ถ้าผมเป็นคนเลวมาไม่ได้ไกลขนาดนี้หรอก ถ้าผมเป็นคนเกี่ยวข้องไม่ได้รับการสนับสนุนให้เดินหน้ามาถึงป่านนี้หรอก"
บทบรรณาธิการของบางกอกโพสต์ กล่าวถึงการให้สัมภาษณ์ของสมัครว่าไม่ได้เป็นเพียงแค่ปฏิเสธว่าตนไม่เกี่ยวข้องกับเหตุการณ์เท่านั้น เขายังปฏิเสธว่าการสังหารหมู่ไม่ได้เกิดขึ้นอีกด้วย ทั้งที่มีภาพถ่ายเป็นหลักฐานแสดงว่ามีผู้เสียชีวิตหลายคน และสมัครเองก็ทราบดีว่าเกิดอะไรขึ้นในวันนั้น เนื่องจากเป็นผู้มีบทบาทสำคัญในการปลุกเร้าให้ต่อต้านคอมมิวนิสต์ อันนำไปสู่การสังหารหมู่ที่มหาวิทยาลัยธรรมศาสตร์
ประเด็นนี้ ได้กลายเป็นประเด็นสาธารณะที่มีวิพากษ์วิจารณ์ไปทั่ว ในวันที่รัฐบาลแถลงนโยบายในรัฐสภาเมื่อวันที่ 18 กุมภาพันธ์ พ.ศ. 2551 สมัครก็ได้ตอกย้ำสิ่งที่ตนพูดอีกครั้ง ซึ่งเป็นการตอบโต้ อภิสิทธิ์ เวชชาชีวะ และ ชวน หลีกภัย ฝ่ายค้าน พร้อมกับกล่าวว่า ตนไม่ได้เกี่ยวข้องอะไรกับการปิดหนังสือพิมพ์หลังเหตุการณ์นี้ และได้สาบานด้วยว่า ถ้าสิ่งที่ตนพูดไม่เป็นความจริง ขอให้ตนพบกับความวิบัติ ถ้าไม่จริง ขอให้เจริญรุ่งเรือง
อีกทั้งสมัครยังให้สัมภาษณ์กับสื่อมวลชนว่าตนไม่มีส่วนเกี่ยวข้องกับเหตุการณ์ 6 ตุลาคม 2519 แต่อย่างใด ขณะที่สื่อมวลชนรายหนึ่ง ได้โชว์รูปถ่ายที่สมัครยืนอยู่ข้างหลัง จอมพล ประภาส จารุเสถียร ในครั้งนั้นแล้วชี้ให้สมัครดู แต่สมัครปฏิเสธว่าไม่เคยเห็นรูปดังกล่าวมาก่อน
ต่อมาในวันที่ 25 กุมภาพันธ์ พ.ศ. 2551 “แม่ลูกจันทร์” แห่งหนังสือพิมพ์ไทยรัฐ ยืนยันว่าภาพดังกล่าวถ่ายไว้ก่อนเหตุการณ์ 6 ตุลาคม 2519 ถึง 4 ปี โดยเป็นภาพถ่ายเมื่อ เมื่อ 28 ธันวาคม พ.ศ. 2515 ขณะเกิดเหตุการณ์ ผู้ก่อการร้ายปาเลสไตน์ กลุ่มแบล็กเซปเทมเบอร์ บุกยึด สถานเอกอัครราชทูตอิสราเอล ถนนชิดลม และจับเจ้าหน้าที่สถานทูตเป็นตัวประกัน ยื่นเงื่อนไขให้รัฐบาลอิสราเอลปล่อยโจรปาเลสไตน์ที่ถูกจับกุม ภายใน 12 ชั่วโมง ขณะนั้น จอมพล ถนอม กิตติขจร เป็น นายกรัฐมนตรี และ จอมพล ประภาส จารุเสถียร เป็นรัฐมนตรีว่าการกระทรวงมหาดไทย โดยที่ สมัคร สุนทรเวช ขณะนั้นเป็นเจ้าหน้าที่สถานทูตอิสราเอล ทำหน้าที่ประสานงานในเหตุการณ์ และ "แม่ลูกจันทร์" เป็นนักข่าวการเมืองที่อยู่ในเหตุการณ์ รูปดังกล่าวจึงไม่เกี่ยวข้องกับเหตุการณ์ 6 ตุลาคม พ.ศ. 2519
ประเวทย์ บูรณะกิจ อดีตสมาคมนักข่าวนักหนังสือพิมพ์แห่งประเทศไทย กล่าวถึงสมัคร สุนทรเวช โดยระบุว่า ขณะที่สมัคร สุนทรเวช ดำรงตำแหน่งรัฐมนตรีว่าการกระทรวงมหาดไทย สมัคร สุนทรเวช จะเป็นผู้พิจารณาว่า จะอนุญาตให้เปิดหนังสือพิมพ์หรือไม่ สมัคร สุนทรเวช สั่งปิดหนังสือพิมพ์ทุกฉบับ และสมัครเป็นผู้พิจารณาใบอนุญาตเปิดหนังสือพิมพ์ ซึ่งเงื่อนไขคือหนังสือพิมพ์ต้องไม่เสนอข่าวที่เป็นปฏิปักษ์กับรัฐบาล โดยอาศัยอำนาจคำสั่งปฏิรูปการปกครองแผ่นดิน ฉบับที่ 42
สมัคร สุนทรเวช ยัง สั่งให้ ประเวทย์ บูรณะกิจ กับหัวหน้าข่าวอีก 2 คนหลุดจากตำแหน่ง คนหนึ่งคือ พินิจ จารุสมบัติ ย้ายไปอยู่หน้าข่าวเด็ก กับวิรัติ สิริชุมแสง คนนี้ยื่นใบลาออกเอง ผมถูกสั่งห้ามทำข่าวหน้าหนึ่งให้ตั้งคนอื่นมาแทน เพื่อจะได้นำเสนอข่าวตามที่เขาต้องการ
ข้อวิพากษ์วิจารณ์ > ความขัดแย้งกับ พลตรี จำลอง ศรีเมือง

สมัครถือเป็นนักการเมืองที่เป็นเสมือน "คู่รักคู่แค้น" กับ พลตรี จำลอง ศรีเมือง อดีตหัวหน้าพรรคพลังธรรม และแกนนำพันธมิตรประชาชนเพื่อประชาธิปไตย มาโดยตลอด โดยความขัดแย้งของทั้งคู่มีมาตั้งแต่สมัยที่ พลตรี จำลอง เป็นเลขาธิการ พลเอก เปรม ติณสูลานนท์ ซึ่งดำรงตำแหน่งนายกรัฐมนตรีในขณะนั้น สมัครเป็นผู้ที่สนับสนุนกฎหมายทำแท้งเสรี แต่ พลตรี จำลอง เป็นผู้คัดค้าน จนในที่สุดกฎหมายฉบับนี้ก็ไม่ผ่านการอนุมัติจากวุฒิสภา หลังจากนั้นเมื่อทั้งคู่เป็นหัวหน้าพรรคการเมืองที่มีฐานเสียงในกรุงเทพมหานครเหมือนกัน พลตรี จำลอง เมื่อลงรับสมัครเป็นผู้ว่าราชการกรุงเทพมหานคร ที่สามารถเอาชนะผู้สมัครจากพรรคประชากรไทยของสมัครได้อย่างขาดลอยถึง 2 ครั้ง ต่อมาในเหตุการณ์พฤษภาทมิฬ พ.ศ. 2535 สมัครเป็นหัวหน้าพรรคประชากรไทยที่สนับสนุน พลเอก สุจินดา คราประยูร เป็นนายกรัฐมนตรี หรือที่เรียกกันว่า "พรรคมาร" ขณะที่ พลตรี จำลอง เป็นผู้นำในการประท้วง พลเอก สุจินดา และเมื่อสมัครเป็นนายกรัฐมนตรี พลตรี จำลอง ก็ยังเป็นแกนนำของกลุ่มพันธมิตรประชาชนเพื่อประชาธิปไตยที่ชุมนุมต่อต้านการดำรงตำแหน่งของสมัครอีก
ความสนใจ > สัตว์เลี้ยง

นับได้ว่าสมัครเป็นบุคคลที่ชื่นชอบแมวมากที่สุดคนหนึ่ง เขาเริ่มเลี้ยงแมวตั้งแต่วัยเด็ก และเคยเลี้ยงแมวหลายตัวด้วยกัน โดยแมวตัวที่สมัครรักที่สุดมีชื่อว่า เหวิน เหวิน ซึ่งเมื่อเหวิน เหวินตายจากไปสมัครก็ได้ประพันธ์กลอนสุภาพ จำนวน 3 บท ไว้ดังนี้
| 0 | 1 | 2 |
| --- | --- | --- |
| ถึงเหวินจะเป็นแมวแถวถนน |  | แต่ทุกคนรักเจ้าเฝ้าถามหา |
| ให้กินข้าวเช้าเย็นเป็นเวลา |  | อยู่กันมาผูกพันนานหลายปี |
| 0 | 1 | 2 |
| --- | --- | --- |
| เมื่อยามเจ้ายังสบายได้เชยชม |  | เจ้าป่วยไข้ทรุดโทรมไม่สุขี |
| รักษาเจ้ารอดตายได้ทุกที |  | มาครั้งนี้โรครุมหนักจำจากไป |
| 0 | 1 | 2 |
| --- | --- | --- |
| ถึงเป็นแมวก็แมวดีกว่าที่เห็น |  | เคยล้อเล่นอุ้มชูรู้นิสัย |
| แม้จากกันเจ้ายังอยู่คู่หัวใจ |  | รักแมวไหนไม่เกินเจ้าเหวินเอย |
ความสนใจ > โภชนาการ

สมัครเป็นบุคคลที่ชอบจ่ายตลาด และทำอาหารมาก โดยเป็นผู้ดำเนินรายการ ชิมไปบ่นไป ทาง สถานีโทรทัศน์ไอทีวี และ สถานีวิทยุโทรทัศน์กองทัพบกช่อง 5 ส่วน ยกโขยง 6 โมงเช้า ออกอากาศทางสถานีวิทยุโทรทัศน์ไทยทีวีสีช่อง 3 (เป็นสาเหตุที่ทำให้ต้องพ้นจากตำแหน่งนายกรัฐมนตรีในเวลาต่อมา) ในขณะที่ดำรงตำแหน่งนายกรัฐมนตรีเมื่อได้เดินทางไปต่างประเทศสมัครมักจะใช้เวลาช่วงเช้าก่อนเริ่มพิธีการในการจ่ายตลาด และดูความเป็นอยู่ของประชาชนในประเทศนั้น ๆ นอกจากนี้สมัครยังเคยทำข้าวผัดให้แก่ทหารในบริเวณชายแดนด้วย
ยศกองอาสารักษาดินแดนชั้นสัญญาบัตร

นายกองใหญ่ กองอาสารักษาดินแดน กระทรวงมหาดไทย เนื่องจากดำรงตำแหน่ง "นายกรัฐมนตรี" ในฐานะหัวหน้ารัฐบาล จึงได้รับพระราชทานยศดังกล่าวเป็นกรณีพิเศษ
เครื่องราชอิสริยาภรณ์

สมัคร สุนทรเวช ได้รับพระราชทานเครื่องราชอิสริยาภรณ์ ดังนี้
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2526 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2527 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2539 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 1 ปฐมดิเรกคุณาภรณ์ (ป.ภ.)
พ.ศ. 2545 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2520 –  เหรียญราชการชายแดน (ช.ด.)
พ.ศ. 2520 –  เหรียญลูกเสือสดุดี ชั้นที่ 1
พ.ศ. 2520 –  เหรียญรัตนาภรณ์ รัชกาลที่ 9 ชั้นที่ 2 (ภ.ป.ร.2)
พ.ศ. 2510 –  เหรียญสนองเสรีชน (ส.ส.ช.)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

ญี่ปุ่น :
พ.ศ. 2528 -  เครื่องราชอิสริยาภรณ์อาทิตย์อุทัย ชั้นที่ 1
เดนมาร์ก :
พ.ศ. 2544 -  เครื่องราชอิสริยาภรณ์แดนเนอโบร ชั้นทวีติยาภรณ์
เนเธอร์แลนด์ :
พ.ศ. 2547 -  เครื่องราชอิสริยาภรณ์ออเรนจ์-นัสเซา ชั้นนายทัพ
ฟิลิปปินส์ :
พ.ศ. 2550 -  เครื่องอิสริยาภรณ์ซิกาตูนา ชั้นประถมาภรณ์
ผลงาน

เขียนบทความ และความคิดเห็นทางการบ้านการเมืองแบบไม่ประจำใน สยามรัฐ, สยามรัฐสัปดาห์วิจารณ์ และชาวกรุง ตั้งแต่ พ.ศ. 2500 ถึง พ.ศ. 2516
เขียนบทความการเมืองในหนังสือพิมพ์ประชาไทย (พ.ศ. 2517–2520)
เขียนบทความในคอลัมน์ประจำ (มุมน้ำเงิน) หนังสือพิมพ์เดลิมิเร่อร์ ตั้งแต่ พ.ศ. 2521 จนถึง พ.ศ. 2537
ผู้ดำเนินรายการ ชิมไปบ่นไป ทางสถานีโทรทัศน์ไอทีวี และ สถานีวิทยุโทรทัศน์กองทัพบกช่อง 5
ผู้ดำเนินรายการ ยกโขยง 6 โมงเช้า ทางสถานีวิทยุโทรทัศน์ไทยทีวีสีช่อง 3
ผู้ดำเนินรายการ อร่อย..ไม่ปรึกษา ทางสถานีโทรทัศน์ไอทีวี
ผู้ดำเนินรายการ เช้าวันนี้..ที่เมืองไทย ทางสถานีโทรทัศน์กองทัพบกช่อง 5
ผู้ดำเนินรายการ สมัคร ดุสิต คิดตามวัน ทางสถานีโทรทัศน์โมเดิร์นไนน์ทีวี
ผู้ดำเนินรายการ สนทนาประสาสมัคร ทางสถานีวิทยุโทรทัศน์แห่งประเทศไทย
ผลงาน > ผลงานหนังสือ

สมัคร สุนทรเวช พูด. (ม.ป.ท.), (ม.ป.ป.).
สันดานหนังสือพิมพ์. กรุงเทพฯ: โรงพิมพ์บูรพาศิลป์, 2520.
การเมืองเรื่องตัณหา. กรุงเทพฯ: บูรพาศิลปการพิมพ์, 2521.
จวกลูกเดียว. กรุงเทพฯ: เบญจมิตร, 2522.
จากสนามไชยถึงสนามหลวง. (ม.ป.ท.), 2522.
การเมืองเรื่องตัณหา 2. (ม.ป.ท.), 2532.
เรื่องไม่อยากเล่า. กรุงเทพฯ: โรงพิมพ์มิตรสัมพันธ์ กราฟิกอาร์ต, 2530. (พิมพ์ครั้งหลัง: ฐากูรพับลิชชิ่ง, 2543. ISBN 978-974-85986-2-8)
สมัคร ๖๐. กรุงเทพฯ: ซี.พี.การพิมพ์, 2538.
ชิมไปบ่นไป. กรุงเทพฯ: อมรินทร์บุ๊คเซ็นเตอร์, 2543. ISBN 978-974-387-054-5
คนรักแมว. กรุงเทพฯ: เนชั่นบุ๊คส์, 2547. ISBN 978-974-8280-21-9
จดหมายเหตุกรุงเทพฯ. กรุงเทพฯ: อมรินทร์พริ้นติ้งแอนด์พับลิชชิ่ง, 2547. ISBN 978-974-272-920-2
ใคร ๆ ก็ชอบไทยฟู้ด. กรุงเทพฯ: ครัวบ้านและสวน, 2548. ISBN 978-974-387-048-4
สมัคร สุนทรเวช และ ดุสิต ศิริวรรณ. ตำนานหนองงูเห่า และการเมืองเรื่อง CTX. กรุงเทพฯ: 2548. ISBN 978-974-93447-5-0
ดูเพิ่ม

คณะรัฐมนตรีคณะที่ 57 ของไทย
มัดแฟล็ปส์

มัดแฟล็ปส์ (อังกฤษ: Mudflap) เป็นตัวละครจากเรื่องทรานส์ฟอร์เมอร์ส
ประวัติ > ฉบับคนแสดง

มัดแฟล็ปส์ หุ่นวัยรุ่นสุดโจ๋เช่นเดียวกับสคิ๊ดส์ นิสัยของมัดแฟล็ปส์เป็นพวกไฮเปอร์ ชอบหาเรื่องทะเลาะกับสคิ๊ดส์ เขาพยายามทำตัวเป็นผู้ใหญ่ แต่กลับไม่สามารถหยุดพล่ามได้มัดแฟล็ปส์ เป็นหุ่นยนต์ฝ่ายออโต้บ็อตส์ที่ติดตามหุ่นยนต์ตัวอื่นๆ มาปราบหุ่นยนต์ดีเซ็ปติคอนส์ ได้เริ่มปฏิบัติการแรกคือไล่ล่าดีเซ็ปติคอนส์ที่เซี่ยงไฮ้ และได้ร่วมกันไล่ล่า ไซด์เวย์ส (SIDEWAYS) เพื่อตัดกำลังของฝ่ายดีเซ็ปติคอนส์
เมื่อหลังจากเสร็จสิ้นภารกิจไล่ล่าดีเซ็ปติคอนส์ที่เซี่ยงไฮ้แล้ว หน่วยเนสท์และหุ่นยนต์ออโต้บ็อต์ส์ทุกตัวก็ได้กลับฐานทัพดีเอโก้กาเซีย (DIAGO CARCIA) มัดแฟล็ปได้เปลี่ยนการแปลงร่าง จากเดิมแปลงร่างเป็นรถไอศกรีม มาแปลงร่างเป็น รถเชฟโรเล็ตแทร็กซ์ สีแดงส้ม ต่อมาได้มีปฏิบัติการไล่ล่าดีเซ็ปติคอนส์อีกครั้ง แต่ครั้งนี้โชคร้ายที่ออพติมัส ไพรม์ถูกเมกะทรอนฆ่าตาย เนื่องจากได้ปกป้องแซม วิทวิคกี้และให้เขาหนีไป มัดแฟล็ปส์ สคิ๊ดส์ และบัมเบิ้ลบี ได้ไปทำหน้าที่อารักขา แซม มิเคล่า และลีโอ เพื่อนของแซมจอมขี้กลัว พอเกิดเหตุร้ายลีโอก็ชอบพูดให้คนอื่นเสียขวัญตลอดเวลา
แซมถูกตราหน้าว่าเป็นผู้ต้องหา เพราะเดอะฟอลเล่นได้แฮ็คเข้าไปในดาวเทียมเพื่อบอกกับมนุษย์ทุกคนให้มาจับตัวแซม ทำให้ แซม มิเคล่า และลีโอ ต้องหนีหัวซุกหัวซุนกัน ส่วนบัมเบิ้ลบี ทำหน้าที่เป็นผู้ดูแลความปลอดภัย และทำหน้าที่เป็นผู้ควบคุมนิสัยของมัดแฟล็ปส์ และสคิ๊ดส์อีกด้วย ไม่นานแซมก็ได้ไปหาซิมมอนส์ อดีตนายทหารผู้ภักดีในหน่วยงานลับ เซ็กเตอร์ เซเว่น(SECTOR SEVEN) เพื่อขอให้เขาช่วย จนต่อมาทุกคนได้ไปเจอกับเจ็ทไฟร์(JETFIRE)ที่พิพิธภัณฑ์การบินและอวกาศสวิสโซเนี่ยน หลังจากนั้นเจ็ทไฟร์ก็ได้พาทุกคนไปที่ประเทศอียิปต์ หลังจากนั้น เจ็ทไฟร์ก็เล่าให้ทุกคนฟังว่าเมททริกซ์แห่งจิตพลังผู้นำ หรือ เดอะเมททริกซ์ออพลีดเดอร์ชิพ สามารถคืนชีวิตให้ออพติมัส ไพรม์ฟื้นขึ้นมาได้
หลังจากนั้นเมกะทรอนได้ส่งกำลังพลดีเซ็ปติคอนส์ไปค้นหาแซมเพื่อไม่ให้แซมไปถึงร่างออพติมัส ไพรม์ ทุกคนได้แยกกันไปจัดการดีเซ็ปติคอนส์ บัมเบิ้ลบีล่อดีเซ็ปติคอนส์ส่วนหนึ่งไปทางอื่น และคอยสังเกตการณ์ให้แซมได้ไปถึงร่างออพติมัส ไพรม์อย่างปลอดภัย ส่วน มัดแฟล็ปส์ สคิ๊ดส์ เจ้าหน้าที่ซิมมอนส์ และลีโอ ได้ไปหลบอยู่ที่ปลอดภัย แต่ต้องมาเจอกับดีวาสเตเตอร์ หุ่นยนต์ฝ่ายคอนสตรัคติคอนส์ จนมัดแฟล็ปส์ถูกดูดเข้าไป แต่รอดออกมาได้ มัดแฟล็ปส์และสคิ๊ดส์ได้ปะทะกับดีวาสเตเตอร์จนได้รับบาดเจ็บเพียงเล็กน้อย โชคดีที่ทหารได้ยิงอาวุธต้นแบบไปถึงดีวาสเตเตอร์จนสิ้นชีพเรียบร้อยแล้ว จนหลังจากนั้นออโต้บ็อตส์เป็นฝ่ายมีชัยและแซมชุบชีวิตออพติมัสได้สำเร็จ อาวุธประจำตัวของมัดแฟล็ปส์คือปืนใหญ่กระสุน
บทบาท

มัดแฟล็ปส์แปลงร่างเป็นรถเชฟโรเล็ต แทร็กซ์ สีแดงส้ม
ชอกเวฟ (ทรานส์ฟอร์มเมอร์ส)

ช็อคเวฟ (อังกฤษ: Shockwave) เป็นชื่อตัวละครหุ่นยนต์ฝ่ายเดสทรอน หรือ ดีเซปติคอนส์ จากการ์ตูนชุดเรื่อง ทรานส์ฟอร์มเมอร์ส (Transformers)
ประวัติ > ฉบับการ์ตูน > ทรานส์ฟอร์มเมอร์ส เจเนเรชั่น 1

ช็อคเวฟ ในทรานส์ฟอร์มเมอร์ส เจเนเรชั่น 1 (ยุค G1) ให้เสียงภาษาอังกฤษโดย โครี่ เบอร์ตัน (Corey burton) และให้เสียงภาษาญี่ปุ่นโดย ยูตากะ ชิมาคะ  (Yutaka shimaka) มีลักษณะเป็นตุ๊กตาตาเดียว ตัวสีม่วง  เขามีตำแหน่งเป็นถึงรองผู้นำ ของหุ่นยนต์ฝ่ายคอมมิวนิสต์ (รองจากเมกะทรอนซึ่งเป็นผู้นำ) มีอาวุธร้ายแรงประจำกาย นั่นคือ ปืนใหญ่เลเซอร์ (Laser cannon) ซึ่งมีประสิทธิภาพสูง ช็อคเวฟนี้ก็ได้มีส่วนร่วมในการทำลายล้าง ดาวไซเบอร์ทรอน เช่นเดียวกับหุ่นยนต์ฝ่ายเดสทรอนตัวอื่นๆ
ประวัติ > ทีวีซีรีส์ > ทรานส์ฟอร์มเมอร์ส ไซเบอร์ตรอน

ช็อคเวฟ ได้หวนกลับมาสู่บริษัทผู้ผลิตของเล่น ประเภทหุ่นยนต์จากภาพยนตร์เรื่องทรานส์ฟอร์มเมอร์ส ภายในสหรัฐอเมริกา ในทรานส์ฟอร์มเมอร์ส ตอน ไซเบอร์ตรอน ปี ค.ศ.2005 (พ.ศ. 2548) ในภาคนี้ช็อคเวฟทำการร่วมมือกับ แทงเคอร์ หุ่นยนต์ฝ่ายมินิคอน ซึ่งแทงเคอร์นั้น ในอดีตเคยเป็นหุ่นยนต์ฝ่ายออโต้บ็อทส์มาก่อน ถึงแม้ว่าช็อคเวฟจะไปร่วมมือกับแทงเคอร์ แต่ก็ยังมีความจงรักภักดีต่อดีเซปติคอนส์อยู่
ต่อมาช็อคเวฟได้มีแนวร่วมเพิ่มชึ้นหนึ่งตัว คือ มัดแฟล็ปส์ ซึ่งในขณะนั้น มัดแฟล็ปส์ยังเป็นหุ่นยนต์ฝ่ายดีเซปติคอนส์
ประวัติ > ทีวีซีรีส์ > ทรานส์ฟอร์มเมอร์ส ไพรม์

ช็อคเวฟ ในภาคไพรม์ จะทำหน้าที่ตามหาเศษซากของเทคโนโลยีโบราณที่สำคัญซึ่งยังหลงเหลืออยู่ในดาว "ไซเบอร์ทรอน" ที่ยังกลายเป็นเพียงดวงดาวที่ตายซาก นอกจากนั้นช็อคเวฟยังมีความสามารถด้านการสร้างสะพานข้ามมิติและสะพานอวกาศเป็นอย่างมาก ลักษณะร่างกายของช็อคเวฟในภาคนี้ก็แทบจะไม่ต่างอะไรกับทรานส์ฟอร์มเมอร์สยุคแรกเท่าไหร่นัก นั่นก็คือมีตาสีแดงดวงเดียว แต่สีของร่างกายในภาคนี้มีสีม่วง ซึ่งเข้มกว่ายุคแรก และมีอาวุธประจำกายก็คือปืนใหญ่เลเซอร์ ที่ติดอยู่กับแขนขวาของเขา ถือได้ว่าปืนใหญ่เลเซอร์นั้นเป็นเอกลักษณ์ประจำตัวของช็อคเวฟซึ่งเห็นได้ในทรานส์ฟอร์มเมอร์สแทบทุกภาค ช็อคเวฟไม่ค่อยถูกกับสตาร์สครีมอันเนื่องมาจากเหตุการณ์เมื่อครั้งที่คลิฟฟ์จัมเปอร์และอาร์ซีเข้าทำลายระบบเชื่อมมิติของช็อคเวฟ และช็อคเวฟถูกสตาร์สครีมทอดทิ้งให้สู้รบกับคลิฟฟ์จัมเปอร์และอาร์ซีเพียงลำพัง จนถูกอาร์ซียิงเข้าที่ตาอาการสาหัสต้องหลบไปรักษาตัวอยู่นาน
เสียงพากย์ช็อคเวฟในภาคนี้ ให้เสียงภาษาไทยโดย อิทธิพล มามีเกตุ (ฉบับช่องเอ็มคอตแฟมมิลี่) ให้เสียงภาษาอังกฤษโดย เดวิด โซโบโลฟ (David Sobolov) และให้เสียงภาษาญี่ปุ่นโดย เคนตะ มิยาเกะ (Kenta Miyake)
ประวัติ > ฉบับคนแสดง > ทรานส์ฟอร์มเมอร์ส 3

ภาพยนตร์เรื่องนี้เป็นเรื่องแรกที่ช็อคเวฟได้ปรากฏตัวในฉบับภาพยนตร์คนแสดง ลักษณะร่างกายของช็อคเวฟก็เป็นหุ่นยนต์ตาเดียวเช่นกัน แต่สีของร่างช็อคเวฟ ได้ปรับเปลี่ยนเป็นสีเทาดำ จากเดิมที่ฉบับการ์ตูนนั้นร่างกายมีสีม่วง เรื่องได้เริ่มต้นขึ้นเมื่อช็อคเวฟได้ถูกเมกะทรอนดูดร่างจากไซเบอร์ทรอน เพื่อมาตามล่าหาออลสปาร์ค ช็อคเวฟมีลูกน้องมือขวา เป็นหุ่นยนต์หนอนสว่าน ชื่อว่า ดริลเลอร์ (Driller) และสั่งให้หุ่นยนต์หนอนสว่านตัวนั้น เก็บชิ้นส่วนเครื่องยนต์ของยานบินออโต้บ็อตส์ที่สาบสูญไปนานเอาไว้ และรอจังหวะเข้าโจมตีกลุ่มออโต้บ็อตส์ ที่นิคมร้างเชอร์โนบิล ซึ่งตั้งอยู่ในประเทศยูเครน จนออพติมัส ไพรม์และทหารของหน่วยเนสท์ แย่งชิงชิ้นส่วนเครื่องยนต์ของยานบินนั้นมาได้ และตัวช็อคเวฟเอง ก็ได้มีส่วนร่วมในการทำลายล้างเผ่าพันธุ์มนุษย์บนโลก และปราบพวกหุ่นยนต์ออโต้บ็อตส์ตัวอื่นๆ แต่พอไม่นานนัก ช็อคเวฟก็ถูกอ็อพติมัส ฆ่าตายในเวลาต่อมา ในภาค 6 ช็อคเวฟกลับมาทำลายกองทัพออโต้บ็อตส์ที่ไซเบอร์ทรอน ความสูงของช็อคเวฟอยู่ที่ 35 ฟุต อาวุธของช็อคเวฟคีอ ปืนใหญ่เลเซอร์ทำลายล้างสูง , กรงเล็บขนาดใหญ่ และ สลิงช็อค
เสียงพากย์ช็อคเวฟในภาคนี้ ให้เสียงภาษาอังกฤษโดย แฟรงค์ เวลเกอร์ (Frank welker) ให้เสียงภาษาญี่ปุ่นโดย จิโระ ซาอิโตะ (Jirō saitō) และให้เสียงภาษาเยอรมัน โดย โฮร์ส แลร์มเพ (Horst lampe)
เซนทิเนล ไพรม์

เซนทิเนล ไพรม์ คือ ชื่อตัวละครหุ่นยนต์ในตระกูลของไพรม์ จากการ์ตูนชุดเรื่อง ทรานส์ฟอร์เมอร์ส และยังเป็นตัวละครหลักที่มีบทบาทสำคัญในภาพยนตร์ ทรานส์ฟอร์เมอร์ส 3
ประวัติ > อนิเมะ

เซนทิเนล ไพรม์ ปรากฏตัวครั้งแรกในการ์ตูนชุดทรานส์ฟอร์เมอร์ส ตอนที่ 65 ของมาร์เวลคอมิกส์ในฐานะของผู้นำกลุ่มออโต้บ็อตส์ ก่อนหน้าออพติมัส ไพรม์
ประวัติ > อนิเมะ > อะนิเมเต็ด

เซนทิเนล ไพรม์ ในภาคอะนิแมเต็ดมีลักษณะร่างกายสีน้ำเงิน รวมทั้งมีล้อรถและเกราะป้องกันสีเหลืองและสีเทาติดอยู่ในช่วงไหล่ทั้งสองข้าง เป็นหุ่นยนต์ประจำอยู่ในสังกัดของหน่วย ไซเบอร์ทรอนเอลตีการ์ด (Cybertron Elite Guard) เซนทิเนล ไพรม์ มีข้อเสียเรื่องอุปนิสัยที่หุนหันพลันแล่น
เซนทิเนล ออพติมัส ไพรม์ และเอลิต้า-วัน เคยได้ร่วมภารกิจค้นหาแหล่งพลังงานในบริเวณดาวเคราะห์ที่ชื่อ อาชา เซเว่น แต่ถูกกองทัพแมงมุมยักษ์ที่อาศัยอยู่ในดาวเคราะห์นั้นเข้าโจมตีออโต้บ็อตส์ทั้งสาม เหตุการณ์นี้ทำให้เอลิต้า-วันหายสาบสูญไป เซนทิเนลจึงกล่าวโทษว่าทั้งหมดนี้เป็นความผิดของออพติมัส อาวุธประจำตัวของเซนทิเนลคือ ดาบและโล่ขุมพลังเอ็นเนอร์จอน
ประวัติ > ฉบับคนแสดง > ทรานส์ฟอร์เมอร์ส 3

ในภาคต่อของภาพยนตร์ทรานส์ฟอร์เมอร์ส ภาคที่ 3 เซนทิเนล ไพรม์ คืออดีตนักรบที่ดีที่สุด และเคยเป็นผู้นำของกลุ่มออโต้บ็อตส์ ที่หายสาบสูญไปเป็นเวลานาน จากอุบัติเหตุยานบินออโต้บอทส์ถูกระดมยิงตกลงบนผิวของดวงจันทร์ของโลก เซนทิเนล ไพรม์มีความผูกพันเป็นญาติกับออพติมัส ไพรม์ ซึ่งสืบทอดตำแหน่งผู้นำกลุ่มออโต้บ็อตส์หลังจากที่เซนทิเนล ไพรม์ หายตัวไป อาวุธของเซนทิเนล ไพรม์ ที่ปรากฏในภาพยนตร์ประกอบด้วย โล่ ปืนลูกซองยิงสนิม และดาบ2ด้ามซึ่งมีสองใบมีด สามารถพับเก็บได้ เจตนาของเซนทิเนล ไพรม์ นั้น คือการฟื้นฟูดาวบ้านเกิด นั่นคือ ไซเบอร์ทรอน ที่เสียหายจากสงครามกลางดวงดาวระหว่างกลุ่มออโต้บ็อตส์ และดีเซปติคอนส์ ด้วยเหตุนี้เองที่ทำให้เซนทิเนลนั้น ยอมทำได้ทุกอย่างแม้แต่การทรยศ ออพติมัส ไพรม์ ผู้เป็นน้องชายของเขา รวมถึงกลุ่มออโต้บ็อตส์ซึ่งเป็นพวกเดียวกันเอง แล้วไปร่วมมือกับกลุ่มดีเซปติคอนส์ ในช่วงสุดท้ายของการรบเซนทิเนลได้ใช้ดาบฟันที่แขนข้างขวาของออพติมัส ไพรม์ สุดท้ายเซนทิเนลถูกออพติมัส ไพรม์ได้ใช้ปืนของเมกะทรอนสังหารเขาสิ้นใจในทันที เขาสูง 30 ฟุต ผู้ให้เสียงพากย์เซนทิเนล ไพรม์ภาคภาษาไทย คือ เอกชัย พงษ์สมัย และให้เสียงภาคภาษาอังกฤษโดย ลีโอนาร์ด นิมอย (Leonard Nimoy) โดย ลีโอนาร์ด ได้เคยฝากผลงานการพากย์เสียง กัลวาทรอน ในภาพยนตร์ ทรานส์ฟอร์เมอร์ส เดอะ มูฟวี่ ในคริสต์ศักราช 1986 อีกด้วย
ประวัติ > การพัฒนา

เซนทิเนล ไพรม์ในภาพยนตร์ได้รับการออกแบบโดยจอช นิซซี ซึ่งต้องการให้ตัวละครเซนทิเนลไพรม์มีลักษณะเช่นเดียวกับ "อัลตร้าแม็กนัส"
ชุมชนแออัด

ชุมชนแออัดที่ใหญ่ที่สุด 30 อันดับแรกของโลก
สลัมฮ่องกงปลอมตัวเป็นอพาร์ทเมนท์สุดหรู
ชุมชนแออัด  หรือ สลัม (อังกฤษ: slum) ตามคำจำกัดความของสหประชาชาติ หมายถึงพื้นที่เสื่อมโทรมส่วนหนึ่งของเมืองที่มีลักษณะเฉพาะคือ บ้านเรือนที่สร้างขึ้นต่ำกว่ามาตรฐาน ความสกปรกรุงรัง และการขาดการรักษาความปลอดภัยที่มั่นคง จากข้อมูลของสหประชาชาติ พบว่าอัตราส่วนของผู้อยู่อาศัยในชุมชนแออัดในเขตเมืองในช่วง พ.ศ. 2533-2548 ลดลงจากร้อยละ 47 เป็นร้อยละ 37  อย่างไรก็ตาม เนื่องด้วยประชากรโลกที่เพิ่มขึ้น โดยเฉพาะอย่างยิ่งประชากรในเขตเมือง ผู้อยู่อาศัยในชุมชนแออัดในเขตเมืองจึงเพิ่มขึ้นตาม จำนวนผู้อยู่อาศัยในชุมชนแออัดทั่วโลกมีประมาณหนึ่งพันล้านคน  และจะเพิ่มขึ้นเป็นสองพันล้านคนในปี พ.ศ. 2573
ลักษณะเฉพาะของชุมชนแออัดอาจต่างไปในแต่ละภูมิภาค สิ่งที่มักจะเหมือนกันคือผู้อยู่อาศัยมีฐานะยากจนมากหรือด้อยโอกาสทางสังคม สิ่งก่อสร้างในชุมชนแออัดมีหลากหลายตั้งแต่กระท่อมหรือเพิงอย่างง่าย ๆ ไปจนถึงโครงสร้างถาวรที่อนุรักษ์ไว้อย่างดี ชุมชนแออัดส่วนมากขาดแคลนน้ำสะอาด ไฟฟ้า สุขาภิบาล และสาธารณูปโภคอื่น ๆ
ดีวาสเตเตอร์ (ทรานส์ฟอร์มเมอร์ส)

ดีวาสเตเตอร์ (อังกฤษ: Devastator เป็นชื่อตัวละครจากภาพยนตร์เรื่อง ทรานส์ฟอร์เมอร์ส (Transformers) เป็นหุ่นยนต์ฝ่ายของ คอนสตรัคติคอนส์
ประวัติ

ดีวาสเตเตอร์ เป็นหุ่นยนต์ที่รูปร่าง สูงใหญ่กว่าพรรคพวกของตนเองมาก โดยที่ดีวาสเตเตอร์รูปร่างสูงใหญ่เช่นนี้ เกิดจากการรวมร่างกันหลายๆตัว จนกลายเป็นตัวเดียว โดยในการรวมร่าง มีหุ่นยนต์ 11 ตัวที่ทำการรวมร่างกับดีวาสเตเตอร์ ได้แก่
ไฮทาวเวอร์ รวมร่างที่ส่วนของแขนซ้าย
ฮุค รวมร่างที่ส่วนของแขนขวา
สแครปเปอร์ รวมร่างที่ส่วนของแขนขวา
หุ่นยนต์ฝ่ายคอนสตรัคติคอนส์ ไม่ทราบชื่อ 1 ตัว รวมร่างที่ส่วนของมือซ้าย
ลองฮาวล์ รวมร่างที่ขาขวา
มิกซ์มาสเตอร์ รวมร่างที่ศีรษะ
โอเวอร์โหลด รวมร่างที่ส่วนของเอว
เพย์โหลด รวมร่างที่ส่วนของขาซ้าย
โบนครัชเชอร์ รวมร่างที่ส่วนของขาซ้าย
แรมเพจ รวมร่างที่ส่วนของเท้าซ้าย
สกาเวนเจอร์ รวมร่างในส่วนของลำตัว
ประวัติ > ฉบับการ์ตูน > ทรานส์ฟอร์เมอร์ส เจเนเรชั่น 1

ดีวาสเตเตอร์ เป็นหัวหน้าของหุ่นยนต์ฝ่าย คอนสตรัคติคอนส์ ซึ่งดีวาสเตเตอร์นั้นได้รวมตัวกันเป็นทีมกับหุ่นยนต์ตัวอื่นๆ เพื่อมีจุดประสงค์เพียงอย่างเดียว คือทำลายล้างทุกอย่างที่ขวางหน้า
ตามข้อมูลจากมาร์เวล บริษัทผู้ผลิตหนังการ์ตูนภายในสหราชอาณาจักร พบว่า ดีวาสเตเตอร์ สูงประมาณ 100 ฟุต แต่ใน ทีวีซีรีส์ ทรานส์ฟอร์มเมอร์ส อะนิเมเต็ด คริสต์ศักราช 1984 ได้มีข้อมูลว่า ดีวาสเตเตอร์นั้นสูงเพียง 48 ฟุต เท่านั้น
ประวัติ > ฉบับคนแสดง > ทรานส์ฟอร์เมอร์ส อภิมหาสงครามแค้น

เรื่องนี้เป็นเรื่องแรกดีวาสเตเตอร์ได้ปรากฏตัวขึ้น ในฉบับคนแสดง เรื่องเริ่มต้นขึ้นเมื่อ ดีวาสเตเตอร์ทำการรวมร่างกับหุ่นยนต์ตัวอื่นๆทั้งหมด 11 ตัว หลังจากทำการรวมร่างเสร็จสิ้นแล้ว ดีวาสเตเตอร์ได้กินหุ่นยนต์ออโต้บ็อตส์ชื่อ มัดแฟล็ปส์ เข้าไป แต่มัดแฟล็ปส์ทะลุออกไปได้ และเขาได้ร่วมกับสกิ๊ดส์ยิงปืนเข้าใส่ดีวาสเตเตอร์ จนเขาบาดเจ็บเล็กน้อย และตัวเขาเอง ได้มีหน้าที่อย่างหนึ่งคือ ทำลายปิรามิดในอียิปต์ ซึ่งในปิรามิดมีเครื่องขุมพลังเอ็นเนอร์จอน อยู่ในนั้น แต่ในขณะที่กำลังค้นหาเครื่องขุมพลังเอ็นเนอร์จอนนั้น ก็ถูกทหารเรือ จากเรือพิฆาตยูเอสเอสคิก ยิงใส่ดีวาสเตเตอร์ จนร่างขาดออกจากกันและสิ้นชีพในที่สุด ดีวาสเตเตอร์ สูง 42 ฟุต อาวุธของดีวาสเตเตอร์คือ กรินเดอร์วอร์เทค, มัลติเพลมิไซด์ลันเชอร์, มัลติเพลกัน, มัลติเพลร็อกเก็ตลันเชอร์ และ แส้ลูกตุ้มกับตะขอ
ประวัติ > ผู้พากย์เสียง

ในฉบับการ์ตูน (ทรานส์ฟอร์เมอร์ส เจเนเรชั่น 1) ผู้ให้เสียงดีวาสเตเตอร์ ภาคภาษาอังกฤษ คือ อาร์เทอร์ เบอร์การ์ดท (Arthur burghardt) ให้เสียงภาษาญี่ปุ่นโดย ไซอิโซะ คาโตะ (Seizō Katō) และ ยู ชิมากะ (Yū Shimaka) ในภาพยนตร์คนแสดง (ทรานส์ฟอร์เมอร์ส อภิมหาสงครามแค้น) ให้เสียงดีวาสเตเตอร์ ภาคภาษาอังกฤษโดย แฟรงค์ เวลเกอร์ (Frank welker)
ฟอลเลน (ทรานส์ฟอร์มเมอร์ส)

เดอะ ฟอลเล่น (อังกฤษ: The fallen) เป็นชื่อตัวละครจากภาพยนตร์ซีรีส์ เรื่อง ทรานส์ฟอร์มเมอร์ส (Transformers)
ประวัติ > ภาพยนตร์คนแสดง > ทรานส์ฟอร์มเมอร์ส อภิมหาสงครามแค้น

เดอะ ฟอลเล่น หรือ ฟอลเล่น เป็นพี่น้องกับหุ่นยนต์เหล่าไพรม์ รุ่นแรกๆ ซึ่งเรื่องเริ่มต้นขึ้นเมื่อ เหล่าไพรม์ ตั้งกฏขึ้นมา หนึ่งข้อ คือห้ามทำลายดวงดาวที่มีสิ่งมีชีวิต จนกระทั่ง เดอะ ฟอลเล่น คิดแหกกฏข้อนี้ เพราะรังเกียจเผ่าพันธุ์มนุษย์ยิ่งนัก ฟอลเล่นจึงคิดจะล้างเผ่าพันธุ์โดยการเปิดเครื่องมหาจักรกล ที่บรรพบุรุษสร้างไว้เพื่อจะเก็บเกี่ยวขุมพลังเอ็นเนอร์จอน (Energon) โดยการทำลายดวงอาทิตย์ทิ้ง ทางเดียวที่จะเปิดเครื่องได้คือใช้เมททริกซ์แห่งจิตพลังผู้นำ (Matrix of Leadership) จนกลายเป็นสงครามแย่งชิงเมททริกซ์ขึ้นเป็นเวลานาน เหล่าไพรม์จึงจำเป็นต้องขโมยเมททริกซ์ ไปซ่อนไว้และได้สละชีวิตเพื่อซ่อนรักษาเมททริกซ์ไว้ ไม่ให้เดอะ ฟอลเล่น หรือใครก็ตาม หาเมททริกซ์เจอ
หลายปีผ่านไปหุ่นยนต์ฝ่ายดีเซปติคอนส์ทุกตัวคน ได้ใช้เสี้ยวสะเก็ดเอ็นเนอร์จอนปลุกชีพเมกะทรอน จนฟื้นขึ้นมา เมกะทรอนได้เหาะไปยังยานอวกาศเนเมซิซ ซึ่งเดอะ ฟอลเล่น พักอาศัยอยู่ที่แห่งนั้น เมกะทรอนผู้เป็นศิษย์ของฟอลเล่น ได้แจ้งข่าวเรื่องออลสปาร์ค ถูกทำลายไปแล้ว เดอะฟอลเล่นได้เห็นว่า ยังมีหุ่นยนต์ตระกูลไพรม์ ที่ยังมีชีวิตอยู่ เพียงคนเดียวนั่นคือ ออพติมัส ไพรม์ ซึ่งเดอะ ฟอลเล่น คิดวางแผนใช้แซม วิทวิคกี้ นำไปหาออพติมัส และไม่นานนักเมกะทรอนก็สามารถฆ่าออพติมัสได้ เมื่อเดอะฟอลเล่น ทราบข่าวว่าไพรม์ตัวสุดท้ายสิ้นชีพแล้ว จึงนำหุ่นยนต์ดีเซปติคอนส์ทั้งหมด เคลื่อนพล เข้าสู่โลกทันที
ฝ่ายแซม วิทวิคกี้ มิเคล่า อดีตเจ้าหน้าที่ซิมมอนส์ ได้พบกับเจ็ทไฟร์ ซึ่งเจ็ทไฟร์เล่าว่ามีเมททริกซ์เพียงอย่างเดียวที่สามารถปลุกชีพหุ่นยนต์ทุกตัวได้ แซมจึงรีบไปตามหาเมททริกซ์จนเจอ และชุบชีวิตออพติมัสได้ เมื่อฟอลเล่นทราบข่าวจึงไปแย่งเมททริกซ์กลับคืนมาได้ ทางด้านเดอะ ฟอลเล่น ซึ่งได้นำเมททริกซ์ทำการเปิดเครื่องมหาจักรกล เมื่อเจ็ทไฟร์เห็นดังนั้น เขาจึงสละชีวิตตัวเอง เพื่อให้ออพติมัสประกอบร่างของเขา ในที่สุด เดอะ ฟอลเล่น ก็ถูกออพติมัสฆ่าตายสิ้น ฟอลเล่นสูง 42 ฟุต อาวุธของเขาคือ หอกไฟฟ้าช็อค
ประวัติ > ผู้พากย์เสียง

ผู้พากย์เสียงเดอะ ฟอลเล่น ในทรานส์ฟอร์มเมอร์ส อภิมหาสงครามแค้น พากย์ภาษาไทย คือ จักรกฤษณ์ หาญวิชัย และให้เสียงพากย์ภาษาอังกฤษโดย โทนี่ ทอดด์ (Tony Todd) ส่วนผู้ให้เสียงพากย์ภาษาญี่ปุ่นนั้น ให้เสียงโดย แบงโจ จินกา (Banjō Jinga)
แหล่งข้อมูลอื่น

The Fallen at the Transformers Wiki
The Fallen War Within Titanium Action Figure
ไซด์สไวป์

ไซด์สไวป์ (อังกฤษ: Sideswipe) เป็นชื่อตัวละครจากภาพยนตร์เรื่อง ทรานส์ฟอร์เมอร์ส
ประวัติ

ไซด์สไวป์ เป็นพี่ชายของ ซันสตรีคเกอร์ ทั้งสองได้รับฉายาว่า "The Lamborghini twins" เป็นหุ่นยนต์อีกตัวหนึ่งที่เป็นองครักษ์ของออพติมัส ไพรม์ และได้ช่วยเหลือหุ่นยนต์ออโต้บ็อตส์ มาหลายต่อหลายครั้งแล้ว อาวุธประจำตัวของเขาคือ มิสไซด์ขนาดใหญ่ที่ไหล่ขวาและปืนสั้น1กระบอก
ประวัติ > อนิเมะ > โรบ็อตส์ อิน ดิสไกส์ 2015

ไซด์สไวป์ในภาคนี้มีลักษณะร่างกายเป็นสีแดง มีล้อรถอยู่ที่ไหล่ทั้งสองข้าง ส่วนบทบาทของเขาเป็นหุ่นยนต์จอมกะล่อนที่ติดตามร้อยโทบัมเบิ้ลบี และ สตรองอาร์ม หุ่นยนต์เพศหญิงมายังโลกมนุษย์เพื่อมาปราบปรามดีเซปติคอนที่ยังหลงเหลือ แต่ไซด์สไวป์กับสตรองอาร์มมักจะมีปัญหาทะเลาะกันเองอยู่บ่อยครั้งเนื่องจากความคิดเห็นไม่ตรงกัน วินด์เบลด หุ่นยนต์ออโต้บ็อตส์เพศหญิงอีกตัวหนึ่งก็มักจะชอบเรียกชื่อไซด์สไวป์ผิด เป็น สลิป เสียด้วย
เสียงพากย์ไซด์สไวป์ในภาคนี้ ให้เสียงภาษาไทยโดย ภิญโญ รุ่งสมัย (ฉบับช่อง 3 Family) และ นนท์ ศรีโพธิ์ (ฉบับการ์ตูนเน็ตเวิร์ค) ให้เสียงภาษาอังกฤษโดย ดาร์เรน คริส (Darren Criss) และให้เสียงภาษาญี่ปุ่นโดย ไดกิ ฮามาโนะ (Daiki Hamano)